На основу члана 116. став 1., 2., 5., 9. и 13. , члана 117. став 1. Закона о основама система, образовања и васпитања („Службени гласник РС“, број 88/17, 27/18 – др.закони, 10/19, 6/20 и 129/2021), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. Закон,47/2018 и 111/2021-др. закон), члана 40. и 152. Статута Општине Владичин Хан („Службени гласник Града Врања“, број 4/2019) и члана 179. и 180. Пословника Скупштине општине Владичин Хан („Службени гласник Града Врања“, број 9/2019 и 43/2020), Скупштина општине Владичин Хан, на седници одржаној дана 26.09.2022. године, донела је

**Р Е Ш Е Њ Е**

**О ИМЕНОВАЊУ ЧЛАНОВА**

**ШКОЛСКОГ ОДБОРА ТЕХНИЧКЕ ШКОЛЕ У ВЛАДИЧИНОМ ХАНУ**

**I**

**У школски одбор Техничке школе у Владичином Хану именују се:**

- **Из реда запослених**:

1. Владимир Грујић, професор математике из Владичиног Хана, с. Летовиште

2. Сања Младеновић, професор електрогрупе предмета из Владичиног Хана, ул. Цара Душана 26

3. Слађан Стаменковић, професор физичког васпитања из Владичиног Хана, с. Козница

**- Испред Савета родитеља**:

1. Славиша Ђорђевић, IV степен стручне спреме из Владичиног Хана, ул. Војводе Путника број 2

2. Сузана Ђорђевић, VII степен стручне спреме из Владичиног Хана, ул. Симе Погачаревића број 4

3. Ивана Цветковић, IV степен стручне спреме из Владичиног Хана, ул. Боре Станковћа број 22

**-Испред јединице локалне самоуправе:**

1. Mилош Јовановић, дипл. инж. архитектуре из Владичиног Хана, ул. Николе Тесле бр.41/10,

2. Ивана Пешић, правник из Владичиног Хана, ул. Михајла Пупина бр.7,

3. Александар Петровић, дипломирани правник из Владичиног Хана, ул. Вука Караџића бр. 76,

**II**

Мандат новоименованим члановима Школског одбора из тачке 1. овог Решења траје четири ( 4 ) године.

Мандат новоименованим члановима Школског одбора, почиње да тече од дана истека мандата члановима Школског одбора, који су именовани Решењем о именовању чланова Школског одбора Техничке школе у Владичином Хану, број 06-131/10/18-I од 15.09.2018.године („Службени гласник Града Врања“ број 25/2018), Решењем број 06-152/8/19-I од 24.11.2019. године(„Службени гласник Града Врања“ број 27/2019), Решењем број 06-87/25/20- I од 06.12.2020. године („Службени гласник Града Врања“ број 39/2020) и Решењем, број 06-108/3/21- I од 07.11.2021. године („Службени гласник Града Врања“, број 30/21).

**III**

Почетком примене овог Решења престају да важе решења број 06-131/10/18-I од 15.09.2018.године („Службени гласник Града Врања“ број 25/2018), број 06-152/8/19-I од 24.11.2019. године(„Службени гласник Града Врања“ број 27/2019), број 06-87/25/20- I од 06.12.2020. године („Службени гласник Града Врања“ број 39/2020) и број 06-108/3/21- I од 07.11.2021. године („Службени гласник Града Врања“, број 30/21).

**IV**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у члана 116. став 1., 2., 5., 9. и 13. , члана 117. став 1. Закона о основама система, образовања и васпитања („Службени гласник РС“, број 88/17, 27/18 – др.закони, 10/19, 6/20 и 129/2021), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. Закон,47/2018 и 111/2021-др. закон), члана 40. и 152. Статута Општине Владичин Хан („Службени гласник Града Врања“, број 4/2019) и члана 179. И 180. . Пословника Скупштине општине Владичин Хан („Службени гласник Града Врања“, број 9/2019 и 43/2020),

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став.1. наведеног закона прописано је да мандат органа управљања траје четири године.

На основу предлога овлашћеног предлагача за чланове школског одбора из реда запослених, испред савета родитеља и јединице локалне самоуправе, у складу са напред наведеним одредбама Закона о основама система образовања и васпитања и надлежностима Скупштине општине које су утврђене чланом 32. Закона о локалној самоуправи и чланом 41. Статута Општине Владичин Хан, донето је решење као у диспозитву.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Управним судом у Београду – Одељење у Нишу у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-80/16/22-I**

**ПРЕДСЕДНИЦА,**

**Данијела Поповић**